17. ΒΑΣΙΛΙΚΟΝ ΔΙΑΤΑΓΜΑ της 30 Αυγ./12 Σεπτ. 1955 Περί τρόπου διεξαγωγής των εργασιών, συνεδριάσεων κ.λπ. του Εθνικού Γνωμοδοτικού Συμβουλίου Κοινωνικής Πολιτικής. Έχοντες υπ' όψιν: 1)τας διατάξεις του άρθρου 31 του Νόμ. 3239/55, "περί τρόπου ρυθμίσεως των συλλογικών διαφορών εργασίας κ.λπ.", 2)την υπ' αριθ. 529/1955 γνωμοδότησιν του Συμβουλίου Επικρατείας, μετά γνώμην του Εθνικού Γνωμοδοτικού Συμβουλίου Κοινωνικής Πολιτικής, ληφθείσαν κατά την συνεδρίασιν αυτού της 21.7.1955, προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Λειτουργία του Συμβουλίου Άρθρ.1.-1.Το Συμβούλιον συνεδριάζει μετ' έγγραφον πρόσκλησιν του Προέδρου αυτού, εν περιπτώσει δε απουσίας ή κωλύματος αυτού, του νομίμου αναπληρωτού του, τακτικώς μεν άπαξ της εβδομάδος, εκτάκτως δε οσάκις ήθελε παραστή ανάγκη κατά την κρίσιν του Προέδρου. 2.Η Πρόσκλησις εις συνεδρίασιν κοινοποιείται εις τα μέλη τουλάχιστον 48 ώρας προ της ημέρας, καθ' ην θα λάβη χώραν η συνεδρίασις, επιτρεπομένης κατά την κρίσιν του Προέδρου της συντομεύσεως του χρονικού τούτου διαστήματος μόνον εις περίπτωσιν δεδικαιολογημένης επειγούσης ανάγκης. 3.Επί της προσκλήσεως εις συνεδρίασιν αναγράφονται πάντοτε η ημέρα και η ώρα της συνεδριάσεως, ως και τα υπό του Προέδρου οριζόμενα θέματα της ημερησίας διατάξεως. Υπό του Προέδρου δύναται να καθορίζηται ως τόπος συνεδριάσεως και έτερος του συνήθους τοιούτου των τακτικών συνεδριάσεων. 4.Εάν τακτικόν μέλος του Συμβουλίου κωλύεται να παραστή εις συνεδρίασιν, δέον όπως, εγκαίρως, ειδοποιή, είτε απ' ευθείας τον αναπληρωτήν του, είτε την Γραμματείαν του Συμβουλίου, ήτις αποστέλλει νέαν πρόσκλησιν εις το αναπληρωματικόν μέλος, μη απαιτουμένης εις την περίπτωσιν ταύτην της προθεσμίας της παρ. 2, εκτός εάν έχη ειδοποιηθή περί του κωλύματος προηγουμένως η Γραμματεία του Συμβουλίου, ότε η αποστολή της προσκλήσεως γίνεται απ' ευθείας εις τον αναπληρωτήν. 5.Το Συμβούλιον δικαιούται ν' αποφασίζη την αναγραφήν θέματός τινος εις την ημερησίαν διάταξιν της επομένης συνεδριάσεως. 6.Θέμα, μη αναγεγραμμένον εν τη ημερησία διατάξει, δύναται να συζητηθή μόνον ομοφώνω αποφάσει του Συμβουλίου και εφ' όσον εις την συνεδρίασιν παρίστανται τα 3/4 τουλάχιστον των μελών αυτού. 7.Χρέη τακτικού εισηγητού παρά τω Συμβουλίω εκτελεί ο παρά τη Διευθύνσει Εργασίας Ειδικός Επιθεωρητής Διαιτησίας, αναπληρούμενος δι' ετέρου ανωτέρου υπαλλήλου του Υπουργείου Εργασίας, οριζομένου δια πράξεως του Υπουργού Εργασίας. 8.Αι ψηφοφορίαι του Συμβουλίου είναι πάντοτε φανεραί και γίνονται δι' ονομαστικής κλήσεως, αρχής γενομένης από του τελευταίου μνημονευομένου μέλους εν τη κοινή αποφάσει των Υπουργών Συντονισμού και Εργασίας, περί διορισμού των μελών του Συμβουλίου. 9.Περί των εν τω Συμβουλίω συζητήσεων τηρούνται υπό του Γραμματέως συνοπτικά πρακτικά. Αι λαμβανόμεναι όμως αποφάσεις και αι επ' αυτών, τυχόν, μειοψηφίαι καταχωρίζονται εν αυτοίς αυτούσιαι. Τα πρακτικά υπογράφονται μετά την επικύρωσίν των υπό του Προέδρου, τριών μελών του Συμβουλίου, οριζομένων υπ' αυτού εις την πρώτην εκάστου ημερολογιακού έτους συνεδρίασιν, ανά ενός εξ εκάστης εκπροσωπουμένης εν αυτώ κατηγορίας, και του Γραμματέως του Συμβουλίου και διανέμονται εις τα τακτικά και αναπληρωματικά μέλη. Μετ' απόφασιν του Προέδρου του Συμβουλίου δύνανται να τηρώνται και εστενογραφημένα πρακτικά. 10.Αι συνεδριάσεις του Συμβουλίου κατ' αρχήν δεν είναι δημόσιαι δύναται όμως το Συμβούλιον ν' αποφασίζη την διενέργειαν δημοσίων τοιούτων. Περίληψις των ληφθεισών αποφάσεων δύναται ν' ανακοινούται μόνον εγκρίσει του Προέδρου. Εις τας συνεδριάσεις του Συμβουλίου δύνανται να καλώνται υπό του Προέδρου του Συμβουλίου και τρίτα, μη μέλη, πρόσωπα προς παροχήν πληροφοριών ή υποστήριξιν των απόψεών των. 11.Αι αποφάσεις του Συμβουλίου δεν εκτελούνται προ της επικυρώσεως παρά τούτου, εν επομένη συνεδριάσει, των πρακτικών της συνεδριάσεως, καθ' ην ελήφθησαν, εκτός της περιπτώσεως, καθ' ην το Συμβούλιον κρίνει ότι επείγουσα ανάγκη επιβάλλει την άμεσον επικύρωσιν των πρακτικών, εν τω συνόλω των ή προς ωρισμένα θέματα. Αρμοδιότητες Προέδρου Άρθρ.2.-Ο Πρόεδρος του Συμβουλίου έχει τας ακολούθους αρμοδιότητας: α)Καταρτίζει την ημερησίαν διάταξιν των συνεδριάσεων, αναλόγως των υφισταμένων υπηρεσιακών αναγκών, συγκαλεί το Συμβούλιον και διευθύνει τας συνεδριάσεις αυτού, β)δίδει τον λόγον εις τα μέλη του Συμβουλίου, δυνάμενος να θέτη χρονικούς περιορισμούς εις τας αγορεύσεις τούτων και επιμελείται της εκτελέσεως των υπό του Συμβουλίου λαμβανομένων αποφάσεων, γ)καλεί τους αρμοδίους υπηρεσιακούς παράγοντας προς εισήγησιν εν τω Συμβουλίω επί των υπό κρίσιν θεμάτων, ή επί τη ατήσει των, και τους ενδιαφερομένους, προς ανάπτυξιν εν τω Συμβουλίω των απόψεών των, είτε αυτοπροσώπως, είτε δια πληρεξουσίου, δ)καλεί το πέμπτον κυβερνητι(Μετά την σελ. 52,14) Σελ. 52,15 ΝΔ - 11 296 Έλεγχος Οργανισμών Κοινωνικής Πολιτικής 15.Α.ε.17 κόν μέλος του Συμβουλίου, ήτοι τον Διευθυντήν του Υπουργείου, εις την αρμοδιότητα του οποίου, κατά την κρίσιν του, υπάγεται το εκάστοτε υπό συζήτησιν θέμα. Σύστασις Επιτροπών Άρθρ.3.-1.Τα εις την ημερησίαν διάταξιν του Συμβουλίου αναγραφόμενα θέματα δύνανται, δι' αποφάσεως του Συμβουλίου, να παραπέμπωνται εις καταρτιζομένας υπ' αυτού, ειδικάς επιτροπάς, τριμερούς πάντοτε συνθέσεως. 2.Εκάστη των ειδικών επιτροπών, προεδρευομένη πάντοτε υπό μέλους του Συμβουλίου, δεν δύναται να συγκροτήται εκ περισσοτέρων των εξ μελών, πλην εάν ταύτης προεδρεύη ο Πρόεδρος του Συμβουλίου, λαμβανομένων είτε εκ μελών του Συμβουλίου, είτε ετέρων προσώπων, προερχομένων εκ μιας των εν τω Συμβουλίω αντιπροσωπευομένων κατηγοριών (Δημοσίων Υπαλλήλων - Εργοδοτών - Μισθωτών). 3.Εις τας Επιτροπάς δύνανται να τάσσωνται παρά του Συμβουλίου προθεσμίαι προς κατάρτισιν και υποβολήν των εισηγήσεών των, ανάλογοι προς την σπουδαιότητα των θεμάτων. 4.Αι Επιτροπαί κανονίζουν τον τρόπον της εργασίας των, λαμβάνουσι τας σχετικάς αποφάσεις κατά πλειοψηφίαν, αι εκθέσεις δε αυτών, περιέχουσαι και τας γνώμας των τυχόν μειοψηφιών, υποβάλλονται εις τον Πρόεδρον του Συμβουλίου δια των προέδρων των. Αι εκθέσεις των Επιτροπών διανέμονται, μερίμνη της Γραμματείας του Συμβουλίου, εις τα μέλη του Συμβουλίου 24 ώρας τουλάχιστον προ της ενάρξεως της σχετικής συνεδριάσεως αυτού και μόνον εν επειγούση ανάγκη ανακοινούνται απ' ευθείας εις το Συμβούλιον. Εκδόσεις Άρθρ.4.-Αι υπό του Συμβουλίου ή των Ειδικών Επιτροπών ή άλλων ειδικών προσώπων καταρτιζόμεναι κωδικοποιήσεις, μελέται, έρευναι, στατιστικαί, μεταφράσεις κ.λπ., δύνανται να εκδίδωνται υπό του Συμβουλίου εις αυτοτελή τεύχη κατόπιν εγκρίσεως του Υπουργού Εργασίας, εν η ορίζονται και τα του τρόπου καλύψεως των εν γένει δαπανών, εξόδων και διαθέσεως των εν λόγω εκδόσεων. Γραμματεία Άρθρ.5.-Η παρά τω Συμβουλίω Γραμματεία περιλαμβάνει, πλην του Γραμματέως και του αναπληρωτού του, και το απαραίτητον βοηθητικόν, υπαλληλικόν και υπηρετικόν προσωπικόν, οριζόμενον δι' αποφάσεως του Υπουργού Εργασίας. Σελ. 52,16 ΝΔ - 12 Εις την Γραμματείαν ανήκει η τήρησις των πρακτικών του Συμβουλίου, η καθαρογραφή και κοινοποίησις των αποφάσεων του Συμβουλίου και γενικώς η επιμέλεια της διεξαγωγής της αλληλογραφίας και πάσης άλλης εργασίας του Συμβουλίου. Εις τας συνεδριάσεις του Συμβουλίου, δια την τήρησιν των πρακτικών, παρίσταται ο Γραμματεύς (τακτικός ή αναπληρωματικός) και ο αναπληρωτής τούτου ή έτερος εκ του βοηθητικού προσωπικού, οριζόμενος εκάστοτε υπό του Προέδρου του Συμβουλίου. Εκ των μελών της Γραμματείας διορίζονται υπό του Προέδρου του Συμβουλίου συνιστωμένων Επιτροπών. Το βοηθητικόν προσωπικόν υποχρεούται να βοηθή εις την διεξαγωγήν των εργασιών του Συμβουλίου, εκτελούν αμελλητί πάσαν ανατιθεμένην αυτώ υπηρεσίαν, άλλως δύναται ν' αντικαθίσταται υπό του Υπουργού Εργασίας. Του προσωπικού της Γραμματείας προΐσταται αμέσως ο παρά τω Υπουργείω προϊστάμενος της Ειδικής του Συμβουλίου Υπηρεσίας, θεωρουμένου του προσωπικού τούτου, κατά τας ώρας της απασχολήσεώς του εις τα καθήκοντα ταύτα, ως ανήκοντος εις το προσωπικόν της παρά τω Υπουργείω Εργασίας Διευθύνσεως Εργασίας. Εις τον Ημέτερον επί της Εργασίας Υπουργόν, ανατίθεμεν την δημοσίευσιν και εκτέλεσιν του παρόντος. 